Zuhura Yunus ni mkurugenzi wa mawasiliano Ikulu na mwanamke wa kwanza kushika nafasi hiyo Tanzania. Ameteuliwa na Rais Samia Suluhu Hassan tarehe 1 Februari 2022 . Kabla ya hapo alikuwa mtangazaji wa BBC, idhaa ya Kiswahili, ambaye amekuwa mwanamke wa kwanza kutangaza kipindi cha Dira ya Dunia. Alizaliwa mwaka 1987 mjini London, Uingereza na wazazi Watanzania. Licha ya kuwa mtangazaji Zuhura Yunus alikuwa na ndoto ya kuwa Daktari, lakini aliachana na ndoto yake hiyo na kujiunga na utangazaji wa redioni mwaka 2000 nchini Tanzania. Kabla ya kujiunga na BBC alifanya kazi ya utangazaji katika vipindi mbalimbali vya redio kama Redio Times FM na Uhuru FM nchini Tanzania. Mwaka 2002 alifanya kazi ya uandishi wa habari katika gazeti la The Citizen. Mwaka 2008 aljiunga na BBC Swahili akiwa mtangazaji na mtayarishaji wa matangazo. Zuhura ameripoti na kutangaza uchaguzi mkuu wa Tanzania mwaka 2015, Mbio za Marathon za London na habari nyingine mbalimbali kwenye redio ya BBC. Mwaka 2000 alishinda tuzo ya habari ya Ishi nchini Tanzania kutokana na ripoti yake kuhusu virusi vya ukimwi na Ukimwi. http://www.mwananchi.co.tz/habari/Kitaifa/1597296-2600464-6w0hm0/index.html Zuhura Yunus, tovuti ya newscatcher https://www.wavuti.com/2015/01/mahojiano-na-zuhura-yunus-binti.html